

|  |  |  |
| --- | --- | --- |
|  | **Действия** | **Предложени участници**  |
| **НАПРАВЛЕНИЕ 1.** **БИОЛОГИЧНИ ХРАНИ И ПРОДУКТИ ЗА ВСИЧКИ:** **СТИМУЛИРАНЕ НА ТЪРСЕНЕТО И ГАРАНТИРАНЕ НА ДОВЕРИЕТО НА ПОТРЕБИТЕЛИТЕ** |
| ***1*** | *Популяризиране на биологичното земеделие и на логото на ЕС**По отношение на* ***предоставянето на информация и комуникациите*** *Комисията:* |
| *1.1.* | *от 2021 г. нататък ще акцентира в по-голяма степен върху биологичните продукти в контекста на темите, обхванати в годишните покани за представяне на предложения относно* ***информационните мерки в областта на ОСП****;* | ЕК |
| *1.2.* | *от 2022 г. нататък* ***ще******събира*** *непрекъснато* ***данни относно екологичните, икономическите и социалните ползи от биологичното земеделие и ще информира гражданите****, включително земеделските стопани, относно тези ползи, като засили използването на социалните мрежи;* | ЕК |
| *1.3.* | *от 2022 г. нататък* ***ще******измерва осведомеността на потребителите*** *относно логото на ЕС за биологично производство, за да следи напредъка, постигнат след проучването на Евробарометър от 2020 г.; ще продължи да провежда* ***проучвания на Евробарометър*** *като ценен инструмент за измерване на ефективността на действията на Комисията за популяризиране на логото за биологично производство; както и*  | ЕК/ДЧ/заинтересованите страни  |
| *1.4.* | ***ще набележи основни мероприятия за предоставяне на информация относно биологичните продукти****, по-специално в държавите членки, в които търсенето е под средното равнище за ЕС, като си сътрудничи с Европейския парламент и с други органи, като например Европейския икономически и социален комитет, Комитета на регионите и представителствата на Комисията в държавите членки.* | ЕК/ЕП/ЕИСК/КР/други органи на ЕС/ДЧ/заинтересованите страни |
| ***2*** | *Популяризиране на биологичното земеделие и на логото на ЕС**По отношение на* ***насърчаването*** *Комисията ще продължи да осигурява* ***амбициозен бюджет в рамките на политиката на ЕС за насърчаване*** *с цел да се стимулира потреблението на биологични продукти, който съответства на амбицията, политиките и действията по стратегията „От фермата до трапезата“ и Европейския план за борба с рака. От 2021 г. нататък Комисията:* |
| *2.1.* | ***ще разпределя по-значителен бюджет*** *в рамките на годишните работни програми на* ***политиката за насърчаване*** *на селското стопанство с цел да се повиши осведомеността на потребителите и да се стимулира търсенето на биологични продукти;* | ЕК  |
| *2.2.* | *ще засили* ***популяризирането на биологичните продукти на ЕС на определени пазари с потенциал за растеж в трети държави****, например чрез участието в панаири в сътрудничество с държавите членки;* | ЕК/ДЧ/заинтересованите страни |
| *2.3.* | *ще повишава осведомеността на производителите на биологични продукти от ЕС за* ***възможностите за износ****, за да могат те да се възползват от нашата мрежа от споразумения за свободна търговия и споразумения за еквивалентност; както и* | ЕК/ДЧ/заинтересованите страни |
| *2.4.* | *ще засили видимостта на сектора чрез* ***награди, с които се признават високите постижения в рамките на веригата за доставки на биологични храни*** *в ЕС.* | ЕК  |
| ***3*** | *Насърчаване на столови с биологични продукти и увеличаване на използването на* ***екологосъобразни обществени поръчки****За да се стимулира по-широкото използване на* ***биологични продукти в обществените столови****, Комисията заедно със заинтересованите страни и с държавите членки:* |
| *3.1.* | ***ще повишава осведомеността относно*** *изготвените през 2019 г.* ***критерии за ЕОП****, относно работата във връзка с* ***обществените поръчки за здравословна храна*** *и относно* ***съвместното действие Best-ReMaP****;* | ЕК/ДЧ/заинтересованите страни |
| *3.2.* | *ще интегрира биологичните продукти в* ***минималните задължителни критерии*** *за обществени поръчки за произведени по устойчив начин храни, които ще бъдат разработени като част от* ***правната уредба за устойчиви продоволствени системи до 2023 г.****;* | ЕК/ДЧ/заинтересованите страни |
| *3.3.* | ***ще анализира*** *текущата ситуация по отношение на* ***прилагането на ЕОП на ЕС****. Комисията ще използва националните планове за действие относно биологичното земеделие, за да* ***следи прилагането на ЕОП****, и приканва държавите членки да увеличат използването на ЕОП от страна на публичните органи. Също така тя ще покани държавите членки да определят* ***амбициозни национални цели*** *за биологичните продукти в ЕОП; както и* | ЕК/ДЧ/заинтересованите страни |
| *3.4.* | от 2022 г. нататък **ще** **подготвя** в тясно сътрудничество с Европейския икономически и социален комитет, Комитета на регионите и Конвента на кметовете **специални мероприятия** за публичните администрации, които отговарят за общественото хранене, **за да се повиши осведомеността относно ЕОП на ЕС**, като тези инициативи се свързват с Европейския пакт за климата. | ЕК/ДЧ/заинтересованите страни |
| ***4*** | *Засилване на присъствието на биологичните храни в схемите за училищата**Като част от прегледа на уредбата за* ***схемата на ЕС за училищата****, планиран за 2023 г. в рамките на стратегията „От фермата до трапезата“, и в съответствие с Европейския план за борба с рака Комисията:* |
| *4.1.* | *ще се ангажира заедно с държавите членки да набележи начини за* ***допълнително увеличаване на предлагането на биологични продукти в рамките на схемите за училищата****. Комисията ще прикани държавите членки да продължат да увеличават този дял, а тези, които са изостанали, ще трябва да положат допълнителни усилия; както и* | ЕК/ДЧ |
| *4.2.* | *ще проведе* ***проучване относно реалната цена на храните****, включително ролята на данъчното облагане, с цел да бъдат изготвени препоръки.* | ЕК |
| ***5*** | *Предотвратяване на* ***измамите с храни*** *и засилване на* ***доверието на потребителите****От 2021 г. нататък Комисията ще засили* ***борбата срещу измамническите практики****, и по-специално:* |
| *5.1.* | *ще осигури* ***строг надзор над системите за контрол*** *в държавите членки и в трети държави; ще засили сътрудничеството с администрациите на държавите членки и на трети държави, които са признати за еквивалентни, като ще разчита, наред с другото, на техните средства и на резултатите от предишните одити;* | ЕК/ДЧ/трети държави  |
| *5.2.* | *ще подпомага държавите членки при разработването и прилагането на* ***политика за предотвратяване на измами в областта на биологичните продукти*** *чрез целенасочени семинари за споделяне на извлечени поуки и най-добри практики;* | ЕК/ДЧ  |
| *5.3.* | *ще си сътрудничи с* ***мрежата на ЕС за борба с измамите с храни и Европол*** *за анализирането на сектора с цел да се предотвратят измамите и да се координират разследванията; ще засили сътрудничеството с* ***компетентните органи и правоприлагащите органи в трети държави****, за да обменя информация относно търговията и измамите с биологични продукти;* | ЕК/мрежата на ЕС за борба с измамите с храни/Европол/трети държави |
| *5.4.* | *ще подкрепя държавите членки с* ***насоки относно засиления контрол на вноса*** *на границите;* | ЕК/ДЧ |
| *5.5.* | *ще насърчи въвеждането на по-строги мерки за справяне с измамническите практики чрез* ***каталози със санкции****;* | ЕК/ДЧ |
| *5.6.* | *ще въведе мерки за* ***информиране на потребителите*** *и/или за* ***изземване от пазара на продукти в случай на установена измама****; както и* | ЕК/ДЧ  |
| *5.7.* | *ще разработи* ***системи за ранно предупреждение****, използващи изкуствен интелект за извличане на данни в ЕС (напр. системата за управление на информацията относно официалния контрол — IMSOC) и базите данни на държавите членки.* | ЕК/ДЧ |
| ***6*** | *Подобряване на* ***проследимостта****От 2021 г. нататък Комисията:* |
| *6.1.* | *ще разработи* ***база данни със сертификатите на всички оператори от ЕС****, а по-късно и на съответните* ***оператори от трети държави****, използвайки резултатите от анализа, който вече беше започнат в рамките на плана за действие от 2014 г., и като последващо действие във връзка с препоръките на Европейската сметна палата;* | ЕК  |
| *6.2.* | *ще насърчава регистрирането на компетентните органи и на надзорните органи и* ***подписването на сертификатите за инспекция в TRACES по електронен път****. Този процес без използване на хартиен носител ще намали административната тежест и риска от документни престъпления; както и* | ЕК/ДЧ/заинтересованите страни |
| *6.3.* | *ще координира* ***редовни проверки на проследимостта*** *по отношение на биологичните продукти в сътрудничество с държавите членки, техните надзорни органи и трети държави, по-специално в случаите на подозрения за измама с храни.* | ЕК/ДЧ/трети държави  |
| ***7*** | *Подобряване на* ***проследимостта****От 2021 г. нататък Комисията:* |
|  | *постигайки полезно взаимодействие с работата по цифровите продуктови паспорти, Комисията ще изготви оценка до каква степен* ***проследимостта на биологичните продукти може да бъде подпомогната от блоковата верига или други цифрови технологии*** *и като следваща стъпка ще изготви пилотен проект със заинтересованите страни. Тези стъпки ще бъдат допълнени с действия в рамките на „Хоризонт Европа“ за използването на технологии на блоковата верига в агрохранителния сектор, както и с други целенасочени научноизследователски и иновационни дейности, насочени към разработването на иновативни решения за проследяване на биологичните хранителни продукти.* | ЕК/ДЧ/заинтересованите страни  |
| ***8*** | *Приносът на* ***частния сектор****С цел да* ***укрепи ролята на търговците на дребно и на едро, кетъринг услугите, ресторантите и други дружества****, от 2021 г. нататък Комисията:* |
| *8.1.* | *ще се стреми да получи ясни ангажименти от съответните* ***заинтересовани страни за подкрепа и увеличаване на разпространението и продажбата на биологични продукти*** *в контекста на заложения в стратегията „От фермата до трапезата“* ***кодекс за поведение за отговорни стопански и маркетингови практики*** *и ще разпространява най-добрите практики чрез подходящите* ***платформи, като например платформата на заинтересованите страни в областта на кръговата икономика****; както и* | ЕК/ДЧ/заинтересованите страни |
| *8.2.* | *ще създаде* ***партньорства с дружества****, които искат да насърчават използването на биологични продукти като част от своята* ***корпоративна политика за устойчивост****; тези мерки ще бъдат допълнително обсъдени в рамките на* ***платформата за стопанска дейност и биологично разнообразие****.* | ЕК/ДЧ/заинтересованите страни |
| **НАПРАВЛЕНИЕ 2.** **ПО ПЪТЯ КЪМ 2030 Г.:** **СТИМУЛИРАНЕ НА ПРЕХОДА И УКРЕПВАНЕ НА ЦЯЛАТА ВЕРИГА ЗА СЪЗДАВАНЕ НА СТОЙНОСТ** |
| ***9*** | *Насърчаване на* ***прехода, инвестициите и обмена на най-добри практики****В рамките на* ***новите ОСП и ОПОР*** *Комисията:* |
| *9.1.* | *от 2023 г. нататък* ***ще оценява конкретните обстоятелства и потребности на държавите членки*** *по отношението на растежа на сектора на биологичното производство и ще гарантира, че* ***държавите членки използват по оптимален начин възможностите, осигурени от новата ОСП****, за да подкрепят своя национален сектор на биологичното производство. Тази подкрепа ще включва* ***техническа помощ****,* ***обмен на най-добри практики и иновации*** *в биологичното земеделие, както и* ***пълноценното използване на съответните инструменти на ОСП, като например екосхемите и ангажиментите за управление на околната среда с цел развитие на селските райони****, което включва и биологичното земеделие. Предоставянето на* ***консултантски услуги в областта на селското стопанство*** *във връзка с конкретни въпроси ще се засили, по-специално като част от* ***системата за знания и иновации в селското стопанство (AKIS)****, за да се насърчи съответният обмен на знания****;*** | ЕК/ДЧ |
| *9.2.* | *от 2022 г. нататък* ***ще насърчава обмена на най-добри практики*** *(образователни и обучителни програми, курсове, материали и т.н.) на равнището на ЕС и на национално равнище, което ще даде възможност на доставчиците на образование (напр. технически училища, университети)* ***да******разработват курсове по биологично земеделие*** *като част от общия учебен план и* ***да представят иновативни решения, насочени към сектора на биологичното земеделие*** *(производство, преработка, търговия на дребно и потребление). Ще бъдат създадени* ***мрежи на ЕС от демонстрационни земеделски стопанства*** *по конкретни теми, за да се насърчава основан на участието подход (разпространение). Най-добрите практики и полезните взаимодействия с* ***проектите по Европейското партньорство за иновации за селскостопанска производителност и устойчивост*** *ще се популяризират посредством бъдещата мрежа по ОСП; както и* | ЕК/ДЧ/заинтересованите страни  |
| *9.3.* | *ще насърчи държавите членки да включат увеличаването на биологичната аквакултура в своите преразгледани* ***многогодишни национални стратегически планове в областта на аквакултурата*** *и да използват в максимална степен възможностите, които се предлагат от ЕФМДР за периода 2021—2027 г., за постигането на тази цел. Комисията също така ще спомага за* ***обмена на най-добри практики и иновации в областта на биологичната аквакултура*** *в контекста на отворения метод на координация.* | ЕК/ДЧ/заинтересованите страни |
| ***10*** | *Разработване на* ***секторен анализ****, за да се увеличи* ***прозрачността на пазара***За да се предостави цялостен обзор на сектора, от 2021 г. нататък Комисията: |
| *10.1.* | *ще публикува* ***редовни доклади относно биологичното производство*** *в ЕС въз основа на данни от Евростат, които съдържат по-специално информация за площите и стопанствата, занимаващи се с биологично производство, и за основния производствен сектор; както и* | ЕК  |
| *10.2.* | *ще публикува* ***годишен доклад относно вноса*** *от трети държави.* | ЕК |
| ***11*** | *Разработване на* ***секторен анализ****, за да се увеличи* ***прозрачността на пазара****От 2022 г. нататък Комисията:*  |
|  | *ще засили* ***събирането на пазарни данни*** *в сътрудничество с държавите членки и ще включи биологичните продукти в анализите на* ***обсерваториите на пазара на ЕС****.* | ЕК/ДЧ/обсерватории на пазара на ЕС |
| ***12*** | *Подкрепа за* ***организацията на веригата за доставки на храни****От 2021 г. нататък Комисията:* |
| *12.1.* | *ще извърши* ***анализ на степента на организация във веригите на доставките в сектора на биологичните продукти*** *и ще определи начини* ***за подобряването ѝ****, като за целта ще проведе консултации с организации на производителите, представители и други заинтересовани страни; както и* | ЕК/ДЧ/заинтересованите страни  |
| *12.2.* | *ще проучи правната възможност за* ***създаването или присъединяването към конкретни организации на биологични производители*** *и ако е възможно, ще насърчи държавите членки да заделят средства за тази цел. Организациите на производители имат по-голяма пазарна мощ и по принцип могат да помогнат за укрепване на позицията на занимаващите с биологично производство земеделски стопани в агрохранителната верига на доставките, по-специално когато са изправени пред* ***нелоялни търговски практики****. Ако има достатъчно доказателства, че са налице нелоялни търговски практики, които ощетяват производителите на биологични продукти,* ***Комисията ще предприема действия срещу тези практики****, като използва всички инструменти, с които разполага.* | ЕК/ДЧ/заинтересованите страни |
| ***13*** | *Подкрепа за* ***организацията на веригата за доставки на храни****От 2022 г. нататък Комисията:* |
|  | ***ще повишава осведомеността*** *и* ***ще предоставя по-добра информация*** *относно* ***„груповото сертифициране“****, даващо възможност на дребните земеделски стопани да споделят разходите и административната тежест по сертифицирането, в съответствие с Регламент (ЕС) 2018/848 относно биологичното производство.* | ЕК/ДЧ/заинтересованите страни |
| ***14*** | *Укрепване на местната и* ***дребномащабната преработка*** *и насърчаване на* ***късите вериги на търговия****От 2023 г. нататък Комисията:* |
| *14.1.* | *ще работи с държавите членки и заинтересованите страни, за да* ***насърчава местната и дребномащабната преработка****, в съответствие с целта на Регламент (ЕС) 2018/848 относно биологичното производство, за да бъде постигнат напредък по създаването на* ***„по-къси вериги на доставките на биологични продукти, осигуряващи екологични и социални ползи“****, и като част от усилията ѝ за подкрепа на* ***търговията с биологични продукти в рамките на единния пазар на ЕС****. Това действие ще бъде подпомогнато от целенасочени научни изследвания и иновации в рамките на „Хоризонт Европа“, включително подкрепа за използването на цифрови технологии; както и* | ЕК/ДЧ/заинтересованите страни |
| *14.2.* | *ще насърчава държавите членки да подкрепят развитието и въвеждането на „****биообласти****“.* | ЕК/ДЧ/заинтересованите страни |
| ***15*** | *Укрепване на местната и* ***дребномащабната преработка*** *и насърчаване на* ***късите вериги на търговия****Тъй като биологичното земеделие може да засили* ***социалното приобщаване*** *в селските райони, като в същото време* ***се насърчават достойните условия на труд и живот****, от 2022 г. нататък Комисията:* |
|  | ще помага на държавите членки при разработването на мерки за биологично земеделие в селските райони с цел **насърчаване на равенството между половете, на младите земеделски стопани и на заетостта**, което може да включва **споделяне на най-добри практики**. | ЕК/ДЧ/заинтересованите страни |
| ***16*** | *Подобряване на* ***храненето на животните*** *в съответствие с правилата за биологично производство**Комисията възнамерява:* |
| *16.1.* | ***да подкрепя научните изследвания и иновациите*** *в рамките на „Хоризонт Европа“ в областта на* ***алтернативните източници на биологични витамини и други вещества, които може да се окажат необходими****, и в областта на* ***алтернативните източници на протеини****, като се отчита тяхната техническа и икономическа осъществимост;* | ЕК/ДЧ/заинтересованите страни |
| *16.2.* | *да разгледа начините за* ***подкрепа на заявленията за одобряване на фуражните добавки, произведени без ГММ, фуражите на основата на насекоми, както и морските суровини****;**както и* | ЕК/ДЧ/заинтересованите страни |
| *16.3.* | *през 2022 г. да приеме* ***инициатива за водораслите****, за да подкрепи производството на водорасли в ЕС и да подпомогне сектора на водораслите в ЕС, за да се гарантира снабдяването с водорасли като* ***алтернативна фуражна суровина*** *за биологичното животновъдство.* | ЕК/ДЧ/заинтересованите страни |
| ***17*** | *Укрепване на биологичната* ***аквакултура****От 2022 г. нататък Комисията възнамерява:* |
| *17.1.* | *да подкрепя* ***научните изследвания и иновациите*** *във връзка с* ***алтернативните източници на хранителни вещества, селекцията и хуманното отношение към животните в сектора на аквакултурата****; насърчаването на инвестициите в* ***адаптирани системи за поликултурно отглеждане и мултитрофична аквакултура****; и насърчаването на* ***дейности, свързвани с рибарниците и развъдниците за******млади екземпляри****; както и* | ЕК/ДЧ/заинтересованите страни  |
| *17.2.* | ***да набележи*** *специфичните* ***препятствия пред растежа на биологичната аквакултура в ЕС*** *и* ***да предприеме подходящи мерки*** *за преодоляването им.* | ЕК/ДЧ/заинтересованите страни  |
| **НАПРАВЛЕНИЕ 3.****БИОЛОГИЧНОТО ПРОИЗВОДСТВО КАТО ПРИМЕР ЗА ПОДРАЖАНИЕ:** **ПОДОБРЯВАНЕ НА ПРИНОСА НА БИОЛОГИЧНОТО ЗЕМЕДЕЛИЕ ЗА УСТОЙЧИВОСТТА** |
| ***18*** | *Намаляване на* ***отпечатъка върху климата и околната среда****От 2022 г. нататък Комисията:* |
|  | *ще предприеме стъпки за създаване, в сътрудничество със заинтересованите страни, на* ***пилотна мрежа от биологични стопанства, които оказват положително въздействие върху климата****, с цел споделяне на най-добрите практики. Подкрепа за пилотната мрежа би могло да се окаже по линия на една предложена мисия в областта на доброто състояние на почвите и храните, по-специално чрез създаването на „живи лаборатории“ и разработването на водещи инициативи, както и чрез други дейности, способстващи за* ***улавянето на въглерод в селскостопанските почви****.* | ЕК/заинтересованите страни |
| ***19*** | *Подобряване на* ***генетичното биологично разнообразие*** *и* ***увеличаване на добивите****За да се* ***подобри биологичното разнообразие и да се увеличат добивите****, Комисията възнамерява:* |
| *19.1.* | *от 2022 г. нататък* ***да задели финансиране по линия на „Хоризонт Европа“, за да се окаже подкрепа за опазването и използването на генетичните ресурси, за дейности по предварителна селекция и селекция на сортове*** *и за осигуряване на наличие на биологични семена, както и за да се допринесе за създаването на* ***биологичен хетерогенен растителен репродуктивен материал*** *и* ***сортове растения, които са подходящи за биологично производство****;* | ЕК  |
| *19.2.* | *да създаде* ***мрежи на ЕС от демонстрационни земеделски стопанства****, за да се насърчава основан на участието подход (разпространение). Най-добрите практики и полезните взаимодействия с проектите по* ***Европейското партньорство за иновации за селскостопанска производителност и устойчивост*** *ще се популяризират посредством бъдещата мрежа по ОСП;* | ЕК/ДЧ/заинтересованите страни  |
| *19.3.* | *да засили предоставянето на* ***консултантски услуги в областта на селското стопанство****, по-специално като част от* ***системата за знания и иновации в селското стопанство (AKIS)****, за да се насърчи обменът на знания относно материалите, подходящи за биологичното земеделие; както и* | ЕК/ДЧ/заинтересованите страни  |
| *19.4.* | *да подкрепя научните изследвания и иновациите във връзка с* ***подобряването на добивите от биологичното земеделие****.* | ЕК |
| ***20*** | *Алтернативи на* ***спорните влагани ресурси*** *и* ***други продукти за растителна защита****Комисията:* |
| *20.1.* | *от 2023 г. нататък възнамерява* ***да заделя финансиране в рамките на „Хоризонт Европа“ за проекти за научни изследвания и иновации във връзка с алтернативни подходи към спорните влагани ресурси****, като ще се обърне специално внимание на медта и на други вещества, за които е изготвена оценка от страна на Европейския орган за безопасност на храните; както и* | ЕК  |
| *20.2.* | *от 2022 г. нататък* ***ще насърчава, когато е целесъобразно, използването на алтернативни продукти за растителна защита, като например продукти, съдържащи биологични активни вещества****, въз основа на бъдещия регламент относно биопестицидите и чрез засилено предоставяне на консултантски услуги в областта на селското стопанство, по-специално чрез AKIS.* | ЕК  |
| ***21*** |  *Подобряване на* ***хуманното отношение към животните****В контекста на* ***Платформата за хуманно отношение към животните*** *Комисията:* |
|  | *ще продължи да работи с държавите членки и гражданското общество, за да открие надеждни и оперативни начини за* ***по-нататъшно подобряване на хуманното отношение към животните в биологичното производство****.* | ЕК/ДЧ/заинтересованите страни |
| ***22*** | ***По-ефективно използване на ресурсите****Комисията възнамерява:* |
|  | *да приеме* ***уредба относно пластмасата на биологична основа, пластмасата, подлежаща на компостиране, и биоразградимата пластмаса****, която уредба ще включва принципи и критерии, съгласно които използването на устойчиви материали на биологична основа, които са лесно биоразградими в естествени условия, е полезно за околната среда. Уредбата* ***ще обхваща всички пластмаси, включително предназначените за използване във всички видове селско стопанство****, и следователно също така ще бъде от особено важно значение за* ***водещата роля на биологичното земеделие*** *по отношение на устойчивостта.* | ЕК/ДЧ/заинтересованите страни |
| ***23*** | ***По-ефективно използване на ресурсите****Комисията:* |
|  | *ще насърчава* ***по-ефективното и устойчиво използване на водите, увеличаването на използването на възобновяема енергия и чист транспорт и намаляването на освобождаването на хранителни вещества при всички видове земеделие — в което водеща роля ще играе биологичното земеделие*** *— с участието на държавите членки чрез техните стратегически планове по ОСП, както и посредством новите стратегически насоки относно аквакултурата и ЕФМДР.* | ЕК/ДЧ |